**ANUNȚ DEPUNERE DOSARE BURSĂ SPECIALĂ ȘI DE PERFORMANȚĂ**

**PERIOADA DEPUNERE DOSAR 01.10.2021 – 15.10.2021**

Studenții Facultății de Științe Economice  sunt invitați să își  depună dosarele pentru acordarea BURSEI SPECIALE SAU DE PERFORMANȚĂ  la Secretariat -Clădirea V1, în perioada 01.10.2021 – 15.10.2021, dacă sunt eligibili, conform prevederilor din Metodologia Facultății de Științe Economice de acordare a burselor.

**Pentru depunerea dosarelor, studenții trebuie să:**

1. Întocmească dosarul de bursă, care să cuprindă TOATE documentele necesare.
2. Pe bază de programare [ONLINE](https://fse-programare.appointlet.com/), să depună dosarul la Secretariatul Facultății de Științe Economice.

Dosarul trebuie să cuprindă:

**1.** Cerere de acordare a bursei – Anexa 3.

**2.** Dovezi în copie ale performanțelor obținute în urma participării la activități științifice/ activități extra curriculare/activități de voluntariat

**Extras din Metodologia FSE de acordare a burselor:**

**“ Art. 11. Condiții specifice de acordare a Burselor de Performanță**

1. **Bursa de performanță** se acordă pe bază de **cerere** pentru a recompensa activitatea academică a studenților Facultății de Științe Economice.
2. Pot beneficia de bursă de performanță studenții FSE care au o conduită universitară exemplară și care se încadrează în cel puțin **două dintre următoarele cazuri**:

**a)** au obținut rezultate deosebite la învățătură, respectiv au cele mai mari medii din același an de studiu al unui program de studii;

**b)** au obținut în anul universitar anterior o medie de minim 9,50 la ciclurile de studii universitare de licență, respectiv master – în cazul tuturor programelor de studii gestionate de Facultatea de Științe Economice;

**(c)** au obţinut performanţe ştiinţifice, au desfășurat activităţi de voluntariat în cadrul FSE, activități extracurriculare, cu respectarea definirii activităților stiințifice, extracurriculare, punctajului obținut din astfel de activități fiind stabilit în conformitate cu **Anexa nr. 6** la prezenta Metodologie.

1. În cazul mediilor egale, **departajarea** se va face prin aplicarea, în ordine, a următoarelor două criterii:
2. Punctajul obținut pentru activitatea științifică, extracurriculară și de voluntariat cu reprezentativitate instituțională, calculat conform **Anexei 6** la prezenta Metodologie;
3. Media obținută în anul I de studii, în cazul studenților din anul III de studii de licență, respectiv media de admitere, în cazul studenților din anul II licență și master;
4. Studenții înmatriculați în anul I la studii universitare de licență și în anul I la studii universitare de master nu sunt eligibili pentru obținerea unei burse de performanță.
5. Bursa de performanță se acordă studenților FSE în ordinea descrescătoare a mediilor cu respectarea prevederilor alin. (2) a prezentului articol.
6. Condiția păstrării bursei de performanță pe întreaga perioadă a anului universitar este ca studentul să aibă statutul de student integralist după încheierea semestrului I, în caz contrar studentul nu mai beneficiază de această bursă în semestrul II.

**Art. 16. Bursele speciale**

1. Bursele speciale se acordă, **din fonduri de la bugetul de stat și din taxele de școlarizare în valută,** de către Facultatea de Științe Economice pe bazã de **cerere şi documente justificative**, studenţilor FSE, și pot fi:
2. Burse speciale pentru **olimpici (**pot fi acordate studenților din an I de studiu, programele de licență)
3. Burse speciale pentru **activitatea științifică, extracurriculară și/sau de voluntariat deosebită în cadrul FSE,** cu reprezentativitate instituțională, punctajul fiind calculat conform **Anexei 6** la prezenta Metodologie (pot fi acordate studenților din anul II și III de studii în cazul programelor de licență, respectiv an II de studii în cazul programelor de master)
4. Bursele speciale se acorda pe o perioada de **un an universitar (12 luni)**, dar nu mai mult de finalizarea studiilor**.**
5. Bursele speciale pentru olimpici se acordă studenților din anul I care, în calitate de elevi în clasa a XI și XII-a, s-au situat pe unul dintre primele trei locuri la olimpiadele naționale și celor care au participat la olimpiadele școlare internaționale, indiferent de disciplina de învățământ la care aceste olimpiade au fost organizate.
6. Condiția păstrării bursei speciale pe întreaga perioadă a anului universitar este ca studentul să aibă statutul de student integralist după încheierea semestrului I, în caz contrar studentul nu mai beneficiază de această bursă în semestrul II.
7. Bursele speciale prevăzute la alin. (1) lit. b) se acordă cu condiția ca studenții care aplică pentru aceste burse, să fie integraliști, cu media generală a anilor de studiu minim 9,50.
8. Punctajele acordate pentru fiecare tip de activitate științifică, extracurriculară și/sau de voluntariat realizate de studenții FSE sunt prezentate și detaliate în **Anexa nr. 6** la prezenta Metodologie.
9. Un student FSE nu poate primi simultan și bursă specială şi bursă pentru stimularea performanței academice, dar are dreptul să opteze pentru cea cu valoare mai mare sau care se acordă pentru o perioada mai mare de timp.”